《游洞宵》
宋代·汪立中

洞天福地萃名山，我喜登临昔所悭。
五殿香严如在帝，九山青所若为关。
岩前鸣凤当年事，野外骧龙反掌间。
自顾武夷捍火吏，真祠梦想不容樊。

作者简介：宋庆元鄞县人，字强仲。汪大猷子。宁宗嘉定七年进士。官武义丞，调荆门签判，历知华宁县、武冈军，入为太府少卿。理宗宝庆三年，擢直宝谟阁知徽州。工诗好学。